Afgørelse truffet ved fælles aftale mellem repræsentanterne for medlemsstaterne, forsamlet på stats- og regeringschefniveau

den 13. december 2003

om fastlæggelse af hjemstedet for visse af Den Europæiske Unions kontorer og agenturer

(2004/97/EF, Euratom)

REPRÆSENTANTERNE FOR MEDLEMSSTATERNE, FORSAMLET PÅ STATS- OG REGERINGSCHEFNIVEAU, HAR -

under henvisning til artikel 289 i traktaten om oprettelse af Det Europæiske Fællesskab og artikel 189 i traktaten om oprettelse af Det Europæiske Atomenergifællesskab, og

ud fra følgende betragtninger:

(1) Ved Rådets afgørelse 2000/820/RIA af 22. december 2000 oprettedes Det Europæiske Politiakademi (Cepol)(1).

(2) Ved Europa-Parlamentets og Rådets forordning (EF) nr. 178/2002(2) oprettedes Den Europæiske Fødevaresikkerhedsautoritet.

(3) Ved Rådets afgørelse 2002/187/RIA(3) oprettedes Eurojust.

(4) Ved Europa-Parlamentets og Rådets forordning (EF) nr. 1406/2002 af 27. juni 2002 oprettedes Det Europæiske Agentur for Søfartssikkerhed(4).

(5) Ved Europa-Parlamentets og Rådets forordning (EF) nr. 1592/2002(5) oprettedes Det Europæiske Luftfartssikkerhedsagentur.

(6) Der påtænkes oprettet et europæisk jernbaneagentur på grundlag af det forslag, Kommissionen fremlagde den 24. januar 2002(6).

(7) Der påtænkes oprettet et europæisk agentur for net- og informationssikkerhed på grundlag af det forslag, Kommissionen fremlagde den 11. februar 2003.

(8) Der påtænkes oprettet et europæisk center for forebyggelse af og kontrol med sygdomme på grundlag af det forslag, Kommissionen fremlagde den 8. august 2003.

(9) Der påtænkes oprettet et europæisk kemikalieagentur på grundlag af det forslag, Kommissionen fremlagde den 29. oktober 2003.

(10) Det skal fastlægges, hvor disse forskellige kontorer og agenturer skal have deres hjemsted -

TRUFFET FØLGENDE AFGØRELSE:

Artikel 1

a) Det Europæiske Politiakademi får hjemsted i Bramshill.

b) Den Europæiske Fødevaresikkerhedsautoritet får hjemsted i Parma.

c) Eurojust får hjemsted i Haag.

d) Det Europæiske Agentur for Søfartssikkerhed får hjemsted i Lissabon.

e) Det Europæiske Luftfartssikkerhedsagentur får hjemsted i Köln.

f) Det Europæiske Jernbaneagentur får hjemsted i Lille-Valenciennes.

g) Det Europæiske Agentur for Net- og Informationssikkerhed får hjemsted i Grækenland i en by, som den græske regering skal udpege.

h) Det Europæiske Center for Forebyggelse af og Kontrol med Sygdomme får hjemsted i Sverige i en by, som den svenske regering skal udpege.

i) Det Europæiske Kemikalieagentur får hjemsted i Helsingfors.

Artikel 2

Denne afgørelse, der offentliggøres i Den Europæiske Unions Tidende, træder i kraft dags dato.

Udfærdiget i Bruxelles, den 13. december 2003.

S. Berlusconi

Formand

(1) EFT L 336 af 30.12.2000, s. 1.

(2) EFT L 31 af 1.2.2002, s. 1. Ændret ved forordning (EF) nr. 1642/2003 (EUT L 245 af 29.9.2003, s. 4).

(3) EFT L 63 af 6.3.2002, s. 1. Ændret ved afgørelse 2003/659/RIA (EUT L 245 af 29.9.2003, s. 44).

(4) EFT L 208 af 5.8.2002, s. 1. Ændret ved forordning (EF) nr. 1644/2003 (EUT L 245 af 29.9.2003, s. 10).

(5) EFT L 240 af 7.9.2002, s. 1. Senest ændret ved Kommissionens forordning (EF) nr. 1701/2003 (EUT L 243 af 27.9.2003, s. 5).

(6) EFT C 126 E af 28.5.2002, s. 323.